CELEX: 22014A0813(01)
Language: sl
Date: 2014-08-13 00:00:00
Title: Sporazum med Evropsko unijo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah

13.8.2014   
            
            
               SL
            
            
               Uradni list Evropske unije
            
            
               L 240/1
            
         Sporazum med Evropsko unijo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah
   Kadar se sprejmejo spremembe Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (1), Danska v skladu s členom 3(2) Sporazuma z dne 19. oktobra 2005 med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (2) (v nadaljnjem besedilu: Sporazum), sklenjenega s Sklepom Sveta 2006/325/ES (3), uradno obvesti Komisijo o svoji odločitvi glede izvajanja vsebine takih sprememb.
   Uredba (EU) št. 542/2014 Evropskega parlamenta in Sveta o spremembi Uredbe (EU) št. 1215/2012 glede pravil, ki se uporabljajo v zvezi z Enotnim sodiščem za patente in Sodiščem Beneluksa (4), je bila sprejeta 15. maja 2014.
   V skladu s členom 3(2) Sporazuma je Danska z dopisom z dne 2. junija 2014 uradno obvestila Komisijo o svoji odločitvi, da bo izvajala Uredbo (EU) št. 542/2014. To pomeni, da se bodo določbe Uredbe (EU) št. 542/2014 uporabljale za razmerja med Evropsko unijo in Dansko.
   V skladu s členom 3(6) Sporazuma dansko obvestilo, da se vsebina sprememb izvaja na Danskem, ustvari medsebojne obveznosti med Dansko in Evropsko unijo. Zato Uredba (EU) št. 542/2014 pomeni spremembo Sporazuma in se šteje za njegovo prilogo.
   Ob upoštevanju člena 3(3) in (4) Sporazuma lahko izvajanje Uredbe (EU) št. 542/2012 na Danskem poteka na upravni ravni. Vsi potrebni upravni ukrepi so začeli veljati 18. junija.
   
      (1)  UL L 12, 16.1.2001, str. 1.
   
      (2)  UL L 299, 16.11.2005, str. 62.
   
      (3)  UL L 120, 5.5.2006, str. 22.
   
      (4)  UL L 163, 29.5.2014, str. 1.